ബൂസ്റ്റര് ഡോസിനും വാക്സിന് മിക്സിങ്ങിനും അനുമതി നല്കി യു.എസ് വാഷിങ്ടണ്: യു.എസില് വാക്സിനുകളുടെ ബൂസ്റ്റര് ഡോസിനെ സംബന്ധിച്ച് പുതിയ ഉത്തരവിറക്കി ഫുഡ് ആന്ഡ് ഡ്രഗ്് അഡ്മിനിസ്ട്രേഷന്. മോഡേണ, േജാണ്സണ് ജോണ്സണ് വാക്സിനുകള് സ്വീകരിച്ചവര്ക്കും ഇനി മുതല് ബൂസ്റ്റര് ഡോസ് നല്കാം. ബൂസ്റ്റര് ഡോസായി ആദ്യം സ്വീകരിച്ച വാക്സിന് തന്നെ സ്വീകരിക്കണമെന്ന് നിര്ബന്ധമില്ലെന്നും യു.എസ് വ്യക്തമാക്കിയിട്ടുണ്ട്.കഴിഞ്ഞ മാസം ഫൈസര് വാക്സിന് സ്വീകരിച്ചവര്ക്ക് ബൂസ്റ്റര് ഡോസ് നല്കാന് യു.എസ് ഉത്തരവിട്ടിരുന്നു. ഇതിന് പിന്നാലെയാണ് മോഡേണക്കും ജോണ്സണ് ജോണ്സണും ബൂസ്റ്റര് ഡോസ് ലഭ്യമാക്കുന്നത്. വാക്സിന് വിതരണം ആരംഭിക്കുന്നതിന് മുമ്ബ് വിദഗ്ധ സമിതി യോഗം ചേര്ന്ന് ആര്ക്ക്, എപ്പോള് വാക്സിന് നല്കണമെന്നത് സംബന്ധിച്ച് അന്തിമ തീരുമാനമെടുക്കും.ഏകദേശം ഒരു കോടി അമേരിക്കന് പൗരന്മാര്ക്ക് വാക്സിന്റെ ബൂസ്റ്റര് ഡോസ് ലഭിക്കുമെന്നാണ് പ്രതീക്ഷിക്കുന്നത്. ആദ്യം ലഭിച്ച വാക്സിന് തന്നെ സ്വീകരിക്കണമെന്ന നിബന്ധനയില്ലാത്തതും യു.എസ് പൗരന്മാര്ക്ക് ഗുണകരമാവും. വയോധികര്ക്കും മറ്റ് ഗുരുതരമായ അസുഖങ്ങളുള്ളവര്ക്കുമാണ് ബൂസ്റ്റര് ഡോസ് നല്കുക.രണ്ടാം ഡോസ് വാക്സിന് സ്വീകരിച്ച് ആറുമാസത്തിന് ശേഷമാവും മോഡേണയുടെ ബൂസ്റ്റര് ഡോസ് നല്കുക. അതേസമയം, ബൂസ്റ്റര് ഡോസിലെത്തുേമ്ബാള് മോഡേണ വാക്സിന്റെ അളവിലും മാറ്റം വരുത്തും. നേരത്തെ നല്കിയതിന്റെ പകുതി വാക്സിന് മാത്രമാവും ബൂസ്റ്റര് ഡോസായി നല്കുക. ജോണ്സണ് ജോണ്സണിന്റെ സിംഗിള് ഡോസ് വാക്സിന് സ്വീകരിച്ചവര്ക്ക് രണ്ട് മാസത്തിന് ശേഷം ബൂസ്റ്റര് ഡോസ് നല്കും.